उपरोक्त सरीखे अति उत्साहित लेखकों में आधे से अधिक वन-टाइम-ऑथर होते हैं । जो कुछ उन्हें आता होता है, उसे वो अपनी पहली पुस्तक में उतार चुके होते हैं । इसलिये वो पहली किताब उनकी आखिरी भी साबित होती है । शौक पूरा हो गया न ! शौक की कहीं कोई कीमत होती है ! कितना कर्णप्रिय लगता है सुनना जब मां बाप रिश्तेदारों को गर्व से बताते हैं हमारे मिकी, डिकी, रोकी ने नॉवल लिखा है - और वो भी इंग्लिश में, राष्ट्र भाषा में नहीं ।